《勿执古寄韩潮州》
唐代·刘叉

古人皆执古，不辞冻饿悲。今人亦执古，自取行坐危。

老菊凌霜亦，狞松抱雪姿。武王亦至明，宁哀首阳饥。

仲尼岂非圣，但为互乡嗤。寸心生万路，今古棼若丝。

逐逐行不尽，茫茫休者谁。来恨不可遏，去悔何足追。

玉石共笑唾，驽骥相奔驰。请君勿执古，执古徒自隳。

作者简介：刘叉，唐代诗人。生卒年、字号、籍贯等均不详。活动在元和年代。他以“任气”著称，喜评论时人。韩愈善接天下士，他慕名前往，赋《冰柱》、《雪车》二诗，名出卢仝、孟郊二人之上。后因不满韩愈为谀墓之文，攫取其为墓铭所得之金而去，归齐鲁，不知所终。